Вакцинација путника у међународном саобраћају
Вакцинација путника у међународном саобраћају једна је од најефикаснијих и најефективнија мера примарне превенције којом се на најбржи и најјефтинији начин контролишу и превенирају многе заразне болести које се могу јавити код путника ако путују у земље које захтевају одређену вакцинацију према епидемиолошким индикацијама, у складу са Међународним здравственим правилником.

Општа начела 
Након што је у свтеу последњих деценија значајно повећан број путника који одлазе у различите дестинације широм света због посла, студирања, школовања, туристички, наметнула се потреба примене одређених превентивних мера заштите од заразних болести, било да се ради о личној заштитити путника или спречавања уношења заразних болести у земље одредишта. 

У том смислу развијене земље света захтевају од путника који ће дуже боравити у њима податке о вакциналном статусу сходно узрасту од систематских вакцина. Уколико особе немају потпуни вакцинални статус против одређених заразних болести морају се вакцинисати, док се за неке болести траже и серолошко тестирање као провера имуног статуса. 
Инфекције које су специфичне за одређена подручја
У инфекције које се везују за путовања или које су специфичне за одређена подручја, а нису покривена рутинском програмском имунизацијом током детињства у већини земаља свта су:
 Тифусна грозница
 Колера
 Хепатитис А
 Хепатитис Б
 Жута грозница
 Беснило
 Јапански енцефалитис
 Крпељски менингоенцефалитис

Врсте путних вакцина 
Према препорукама Светске здравствене организације које су донете у складу са Међународним здравственим правилником дефинисане су три врсте вакцина за путнике у међународном саобраћају: обавезне, селективне вакцине за индивидуалну заштиту и рутинске.
Обавезне вакцине
У обавезне спадају: вакцине против жуте грознице (за земље где је болест присутна или за земље које желе да спрече импортовање вируса) и менингококне болести  (коју захтева Саудијска Арабија за ходочаснике у Меку и Медину).
Селективне вакцине за индивидуалну заштиту
Селективне вакцине су: против инфлуенце, хепатитиса А, јапанског енцефалитиса, лајмске болести, менингококног менингитиса, пнеумококне болести, беснила, крпељског енцефалитиса, туберкулозе, трбушног тифуса и жуте грознице. 

Ове вакцине се могу препоручити након процене ризика, али нису обавезне и нису услов за улазак у земљу путовања.
Рутинске вакцине
Рутинске вакцине су: ОПВ, ХБВ, ММР, ОПВ, ИПВ, Хиб.

Преглед најчешћих вакцина за путовања и њихове карактеристике    
Према Правилнику о имунизацији и начину заштите лековима, на глобалном нивоу, путници у међународном саобраћају треба да се вакцинишу ако путују у земље које захтевају одређену вакцинацију према епидемиолошким индикацијама, у складу са Међународним здравственим правилником против следећих болести приказаних у табели:

Извори

Литература 
 Правилник о имунизацији и начину заштите лековима (Сл. Гласник РС 11/06).

Спољашње везе 

Вакцинација
Туризам
Саобраћај